Publication: Magyar Közlöny
Issue: MK-2011-24 (Year: 2011, Number: 24)
Era: contemporary
Section: szóló, többször módosított és egységes szerkezetbe foglalt 2/2009. (I. 12.) Tü. határozat (ABK 2009. január, 3.,
Paragraph Index: 503

szóló, többször módosított és egységes szerkezetbe foglalt 2/2009. (I. 12.) Tü. határozat (ABK 2009. január, 3., a továbbiakban: Ügyrend) 28. § (2) bekezdésének megfelelõen egyesítette és egy eljárásban bírálta el. 1.1. Az elsõ indítvány azt kifogásolja, hogy az Egytv. a törvényességi felügyelet tekintetében csupán a feladatot gyakorló szervet, az ügyészséget jelöli ki, de sem az ügyészség jogkörének terjedelmét, sem azokat a garanciális szabályokat nem határozza meg, amelyeket az Alkotmányban biztosított egyesülési jog érvényesülése megkíván. Az Egytv. 14. § (1) bekezdése csupán egy utaló szabályt tartalmaz: az ügyészség a „rá irányadó szabályok” szerint gyakorol törvényességi felügyeletet. Az ügyészségre az Alkotmányon túl elsõdlegesen irányadó szabály az Ütv., amelynek az ügyészi törvényességi felügyeletrõl szóló V. fejezetében foglalt szabályozást a törvényalkotó a törvény megalkotásakor nyilvánvalóan egészen más körre vonatkozóan alakította ki, így azok a társadalmi szervezetek esetében – éppen az egyesülési jog speciális minõségére tekintettel – nem alkalmazhatók aggálytalanul. Az Egytv. megalkotása óta eltelt idõ alatt sem került sor a társadalmi szervezetek törvényességi felügyeletének speciális, az Alkotmányban rögzített egyesülési jogra tekintettel levõ garanciális szabályozására, az ügyészség ezért „önkényesen” a más szervekkel szemben alkalmazható eszközöket veszi igénybe. Az indítványozószerint az Egytv. 14. § (1) bekezdéseés az Egytv. 16. § (2) bekezdésénekc) pontjaegyüttes értelmezése alapján sem állapítható meg, hogy mikor ítélheti úgy az ügyész, illetve a bíróság, hogy „a társadalmi szervezet mûködésének törvényessége másképpen nem biztosítható”. Kétséges, hogy az ügyész milyen idõtartamon belül kezdeményezheti, illetve a bíróság milyen idõtartamra rendelheti el a társadalmi szervezet tevékenységének felfüggesztését, és felügyelõbiztos kirendelését. Mindezek alapján az indítványozó szerint az Országgyûlés az Alkotmány 2. § (1) bekezdésébe és 63. § (1) bekezdését sértõ helyzetet idézett elõ azáltal, hogy nem szabályozta azon jogszabályi feltételeket, melyek betartásával az ügyészség a társadalmi szervezetek mûködése felett törvényességi felügyeletet gyakorol. 1.2. Az indítvány a mulasztás megállapítása mellett az Ütv. 13–16. §-ai megsemmisítését is kezdeményezte. Az indítványozó elsõként elõadott alkotmányossági érvelése szerint az Egytv. 14. § (1) bekezdése, az Ütv. 3. §

Source: https://magyarkozlony.hu/hivatalos-lapok/220e38fb7fdae76ff7ea3f5872744177d3603a2c/dokumentumok/595d0e4724e5decd8ab1cfe30d0b339be1a21e59/letoltes